เอกชนสานพลังประชารัฐ
ผู้ว่าธปท.ไขรหัสขับเคลื่อนสู่ความสำเร็จ,สมคิด ชวนบริษัท set 100 ร่วมมือภายใต้แนวคิดประชารัฐให้เกิดการปฏิรูป นำไปสู่โมเดลประเทศไทย 4.0 เสนอให้เอกชนเข้ามาร่วมสร้างสตาร์ตอัพใน 5 อุตสาหกรรมใหม่ บนพื้นฐานของเศรษฐกิจสร้างสรรค์และนวัตกรรม ขณะที่ผู้ว่าการ ธปท.แนะ 4 แนวทางขับเคลื่อนสู่ความสำเร็จ,ผู้สื่อข่าวรายงานว่า เมื่อวันที่ 1 เม.ย.ที่ผ่านมา ตลาดหลักทรัพย์ได้ร่วมกับสมาคมบริษัทจดทะเบียน (บจ.) จัดงาน SET 100 ผนึกกำลังประชารัฐ โดยเชิญผู้บริหารระดับสูงของ บจ. ทั้งในตลาดหลักทรัพย์ SET และตลาด mai ร่วมแลกเปลี่ยนมุมมองในการสนับสนุนผู้ประกอบการวิสาหกิจขนาดกลางและขนาดย่อม (เอสเอ็มอี) ธุรกิจสตาร์ตอัพและกิจการเพื่อสังคม ตามนโยบายภาครัฐเพื่อขับเคลื่อนเศรษฐกิจไทยสู่ New S-curve โดยผู้บริหารระดับสูงบริษัทจดทะเบียนที่มาร่วมแลกเปลี่ยนมุมมอง เช่น นายชาติศิริ โสภณพนิช กรรมการผู้จัดการธนาคารกรุงเทพ นายแพทย์ปราเสริฐ ปราสาททองโอสถ ประธานคณะผู้บริหารกลุ่มและกรรมการผู้อำนวยการใหญ่ บมจ.กรุงเทพดุสิตเวชการ นายสุพล วัธนเวคิน ประธานกรรมการธนาคารเกียรตินาคิน นายระเฑียร ศรีมงคล ประธานเจ้าหน้าที่บริหาร บริษัทบัตรกรุงไทย นายปลิว มังกรกนก ประธานคณะกรรมการ บมจ.ทิสโก้ไฟแนนเชียลกรุ๊ป นางสุภามาส ตรีวิศวเวทย์ กรรมการผู้จัดการใหญ่ บมจ.ช.การช่าง และนายประเสริฐ บุญสัมพันธ์,ย้ำเอกชนร่วมเดินหน้าประเทศไทย 4.0,นายสมคิด จาตุศรีพิทักษ์ รองนายกรัฐมนตรี กล่าวปาฐกถาพิเศษเพื่อประสานความร่วมมือจากภาคตลาดเงินตลาดทุนว่า รัฐบาลชุดนี้มีความคิดที่จะสร้างความร่วมมือประชารัฐ ที่มีภาครัฐ ภาคเอกชนและภาคประชาชน มาร่วมมือกันเพื่อนำไปสู่การเปลี่ยนแปลงประเทศให้ดีขึ้นได้ ฉะนั้นต้องทำให้พลังประชารัฐไปสู่จุดสูงสุด จะต้องสร้างประชารัฐขึ้นมา ในการเมือง สังคม และเศรษฐกิจ จึงอยากจะเชื่อมบริษัทจดทะเบียนในตลาดหลักทรัพย์ได้เข้ามาร่วมมือกัน เพราะองค์กรธุรกิจถือเป็นจุดแข็งที่สุดของประเทศไทย ถ้าทำเพื่อสังคมจะเกิดพลังที่ยิ่งใหญ่มาก โดยเฉพาะบริษัทที่อยู่ใน set 100 มีพลังสูง จึงต้องการให้มาช่วยทำประชารัฐให้สำเร็จ โดยร่วมมือกันใน 5 อุตสาหกรรม ที่จะสร้างให้เป็นอุตสาหกรรมสร้างสรรค์และมีนวัตกรรม คือ 1.เกษตร อาหาร ไบโอเทค 2.สุขภาพและสปา 3.อิเล็กทรอนิกส์ 4.ดิจิตอล อินเตอร์เน็ต 5.วัฒนธรรมและสินค้าสร้างสรรค์,ในอนาคตประเทศไทยจะมีนักธุรกิจสตาร์ตอัพเพิ่มขึ้น และนั่นคือโมเดลประเทศไทย 4.0 หลังจากที่เราผ่านการพัฒนาภาคเกษตรกรรม ภาคอุตสาหกรรมเบาและอุตสาหกรรมหนักมาแล้ว เราจะต้องนำไปสู่การเปลี่ยนแปลงเพื่อสร้างมูลค่าเศรษฐกิจและสร้างนวัตกรรมขึ้นมา ซึ่งสิ่งนี้สามารถใช้พลังประชารัฐ ช่วยได้ เชื่อว่าหากทำเช่นนี้อีก 3-4 ปีข้างหน้าจะสร้างมิติใหม่เกิดขึ้นมาได้,ชง ครม.โครงการพี่ช่วยน้อง,ด้านนายอภิศักดิ์ ตันติวรวงศ์ รมว.คลัง กล่าวว่า ขณะนี้กระทรวงการคลังกำลังอยู่ระหว่างทำรายละเอียดโครงการพี่ช่วยน้อง เพื่อเปิดโอกาสให้บริษัทยักษ์ใหญ่ที่มีกิจกรรมซีเอสอาร์เข้าไปช่วยเหลือบริษัทขนาดกลางและขนาดย่อม (เอสเอ็มอี) และวิสาหกิจชุมชน โดยนำเทคโนโลยีและเครื่องมืออุปกรณ์ต่างๆ มาช่วยพัฒนาด้านการตลาด การทำบัญชี เป็นต้น โดยบริษัทยักษ์ใหญ่เหล่านี้จะสามารถนำค่าใช้จ่ายในส่วนนี้มาหักลดหย่อนภาษีเงินได้นิติบุคคลได้ 2 เท่า โดยคาดว่าจะนำเสนอให้คณะรัฐมนตรี (ครม.) พิจารณาภายใน 1-2 เดือนนี้,รมว.คลังกล่าวด้วยว่า ในปีนี้การลงทุนของภาครัฐจะมีปริมาณมากขึ้น แต่การลงทุนที่จะทำให้เศรษฐกิจเติบโตคือ การลงทุนของรัฐเอกชน ซึ่งขณะนี้ยังมีปริมาณน้อย ทำให้ในช่วงระหว่างนี้ กระทรวงการคลังต้องออกมาตรการกระตุ้นเศรษฐกิจระยะสั้น เพื่อประคับประคองและช่วยเหลือคนที่ยากจน และรอจังหวะให้มีการลงทุนขนาดใหญ่เกิดขึ้น เช่น โครง การรถไฟความเร็วสูงไทย-จีน ที่คาดว่าจะดำเนินการก่อสร้างตั้งแต่เดือน ก.ค.-ส.ค.2559 เป็นต้นไป รถไฟฟ้าสายสีชมพูและสีเหลืองที่ได้รับการอนุมัติจาก ครม.เป็นที่เรียบร้อยแล้ว ส่วนโครงการรถไฟฟ้าสายสีน้ำเงิน จะผลักดันเข้าสู่การพิจารณาของ ครม. ในอีก 2 สัปดาห์ เชื่อว่าจะได้รับความเชื่อมั่นและนำไปสู่การลงทุนตามมาอย่างแน่นอน,ผู้ว่าการ ธปท.แนะ 4 แนวทางขับเคลื่อน,นายวิรไท สันติประภพ ผู้ว่าการธนาคารแห่งประเทศไทย (ธปท.) กล่าวว่า แนวทาง 4 ประการที่จะทำให้การขับเคลื่อนโครงการประชารัฐให้เกิดประสิทธิผล คือ 1.ภาคธุรกิจและประชาชนควรมีบทบาทในการแก้ไขกฎเกณฑ์กติกาของภาครัฐ และ เป็น active citizens ให้ประชาชนมีการตื่นตัวในการร่วมตรวจสอบการปฏิบัติตามกฎหมายใหม่และความโปร่งใสในการทำงานของหน่วยงานภาครัฐ และต้องเอื้อให้ภาคประชาชน-เอกชน สามารถติดตามตรวจสอบภาครัฐให้ปฏิบัติตามกฎเกณฑ์ที่เปลี่ยนแปลงอย่างเคร่งครัด โปร่งใส สร้างบรรยากาศที่เอื้อต่อการทำธุรกิจและการเพิ่มคุณภาพชีวิตของประชาชนและถ้าจะส่งเสริมให้เกิดการพัฒนาอย่างยั่งยืนภาคธุรกิจเองต้องพร้อมที่จะเสียสละสถานะเดิมหรือความได้เปรียบเดิมที่เคยได้ประโยชน์จากกติกาเดิมที่เป็นอยู่เพื่อประโยชน์ของประเทศในระยะยาว,2.ภาคธุรกิจที่เข้ามามีส่วนร่วมในการขับเคลื่อนนโยบายสาธารณะต้องสร้างและรักษาความไว้เนื้อเชื่อใจ จากสังคมวงกว้าง การที่ธุรกิจขนาดใหญ่เข้ามามีส่วนร่วมยกระดับศักยภาพเศรษฐกิจประเทศเป็นเรื่องดี แต่อีกด้านสังคมอาจคลางใจว่ามีวัตถุประสงค์อื่นแฝงอยู่ด้วย ในช่วงที่ปัจจุบันสังคมไทยมีการแบ่งแยกและมีความไม่เชื่อใจกันสูง จึงต้องมีกลไกที่สร้างความไว้วางใจจากประชาชน เช่น การมีคนกลาง อย่างสถาบันการศึกษาและภาคประชาชน ทำหน้าที่ติดตามการทำงานและประเมินประสิทธิผลของโครงการ รวมทั้งระวังไม่ให้ผลประโยชน์ของธุรกิจใดธุรกิจหนึ่งเข้ามามีอิทธิพลเจือปนการตัดสินนโยบายของประเทศ ที่สำคัญต้องสื่อสารกับสาธารณชนอย่างชัดเจนโปร่งใส,3.ภาคธุรกิจควรเข้ามาช่วยอุดช่องโหว่การบริหารงานในส่วนที่ภาครัฐไม่มีความเชี่ยวชาญหรือไม่เก่ง ซึ่งการแก้ปัญหาสำคัญๆของประเทศ ทั้งระบบการศึกษา การบริหารจัดการน้ำ ต้องอาศัยการแก้ไขแบบบูรณาการของภาครัฐที่มักไม่ค่อยมีประสิทธิภาพ 4.ต้องการให้เอกชนหรือภาคธุรกิจเห็นการยกระดับคุณภาพเศรษฐกิจ สังคมและสิ่งแวดล้อม เป็นดีเอ็นเอของภาคธุรกิจ โดยปัจจุบันธุรกิจชั้นนำของโลกและของไทยได้หันมาใช้แนวคิดในการบริหารธุรกิจเพื่อให้เกิดความยั่งยืนทางสังคมมากขึ้น.
สมคิด ชวนบริษัท set 100 ร่วมมือภายใต้แนวคิดประชารัฐให้เกิดการปฏิรูป นำไปสู่โมเดลประเทศไทย 4.0 เสนอให้เอกชนเข้ามาร่วมสร้างสตาร์ตอัพใน 5 อุตสาหกรรมใหม่ 
การปฏิรูป,ประเสริฐ บุญสัมพันธ์,สมคิด จาตุศรีพิทักษ์,พลังประชารัฐ,อภิศักดิ์ ตันติวรวงศ์,ข่าว,ไทยรัฐฉบับพิมพ์